
Præsident  Hunter  opretholdt 
som  kirkens  14.  præsident 

Nye  generalautoriteter  og  ledere  for  hjælpeorganisationer 


Præsident  Howard  W. 
Hunter,  86,  blev  opret- 
holdt som  den  14-  præsi- 
dent for  Kirken  ved  okto- 
berkonferencen den  1.  og  2. 
oktober  1994  i  Salt  Lake 
City. 

Det  var  første  gang,  præ- 
sident Hunter  præsiderede 
ved  en  generalkonference, 
siden  han  efterfulgte  præsi- 
dent Ezra  Taft  Benson,  der 
døde  i  juni. 

Foruden  præsident  Hun- 
ter blev  præsident  Gordon 
B.  Hinckley  opretholdt  som 
førsterådgiver  i  Det  Første 
Præsidentskab  og  som  præ- 
sident for  De  Tolv  Apostles 
Kvorum,  præsident  Thomas 
S.  Monson  blev  opretholdt 
som  andenrådgiver  i  Det 
Første  Præsidentskab,  og 


præsident  Boyd  K.  Packer 
blev  opretholdt  som  funge- 
rende præsident  for  De 
Tolvs  Kvorum.  De  øvrige 
medlemmer  af  De  Tolvs 
Kvorum,  De  Halvfjerds' 
Kvorummer,  Det  Præsider- 
ende Biskopråd  og  lederne 
for  hjælpeorganisationerne 
blev  også  opretholdt. 

Tre  nye  kaldelser  til  De 
Halvfjerds'  Første  Kvorum 
blev  bekendtgjort  ligesom 
nye  præsidentskaber  for 
hovedbestyrelserne  i  Søn- 
dagsskolen og  i  Primary 
samt  en  ny  andenrådgiver  i 
præsidentskabet  for  Unge 
Pigers  hovedbestyrelse.  Syv 
medlemmer  af  De  Halv- 
fjerds' Kvorummer  blev  af- 
løst, og  en  fik  emeritussta- 
tus. 


Ældste  Dennis  B.  Neu- 
enschwander,  som  har  væ- 
ret medlem  af  De  Halv- 
fjerds'  Andet  Kvorum,  blev 
kaldet  til  De  Halvfjerds' 
Første  Kvorum,  hvortil  to 
nye  brødre  også  blev  kaldet: 
Ældsterne  Andrew  Wayne 
Peterson  og  Cecil  Osborn 
Samuelson  jun. 

Ældste  Charles  Didier 
fra  De  Halvfjerds'  Præsidi- 
um blev  opretholdt  som  ny 
præsident  for  Søndagssko- 
len. Ældste  J.  Ballard 
Washburn  fra  De  Halv- 
fjerds' Andet  Kvorum  er 
førsterådgiver,  og  ældste  F 
Burton  Howard  fra  De 
Halvfjerds'  Første  Kvorum 
er  andenrådgiver. 

Det  nye  præsidentskab 
erstatter  ældsterne  Merlin 


R.  Lybbert,  Clinton  L.  Cut- 
ler  (som  døde  i  april  1994) 
og  Ronald  L.  Poelman. 

Bonnie  Dansie  Parkin 
blev  opretholdt  som  anden- 
rådgiver i  præsidentskabet 
for  Unge  Pigers  hovedbe- 
styrelse, hvor  hun  efterfulg- 
te søster  Patricia  Peterson 
Pinegar,  som  blev  afløst  fra 
Unge  Piger  og  opretholdt 
som  ny  præsidentinde  for 
Primary.  Hendes  rådgivere 
er  Anne  Goalen  Wirthlin 
og  Susan  Carol  Lillywhite 
Warner. 

Det  tidligere  præsident- 
skab for  Primarys  hovedbe- 
styrelse, som  har  virket  i 
seks  et  halvt  år,  bestod  af 
Michaelene  P  Grassli,  præ- 
sidentinde; Betty  Jo  N.  Jep- 
sen, førsterådgiver;  og  Ruth 
B.  Wright,  andenrådgiver. 

Ældste  Hartman  Rector 
jun.,  70,  fik  emeritusstatus 
som  generalautoritet.  Han 
blev  i  1968  den  første,  der  i 
nyere  tid  var  omvendt  til 
Kirken  som  voksen,  der 
blev  kaldet  som  general- 
autoritet. 

De  syv  Brødre,  der  blev 
afløst  efter  deres  fem-årige 
periode  i  De  Halvfjerds'  An- 
det Kvorum,  var:  Albert 
Choules  jun.,  Lloyd  P.  Ge- 
orge, Malcolm  S.  Jeppsen, 
Richard  P.  Lindsay,  Merlin 
R.  Lybbert,  Gerald  E.  Mel- 
chin  og  Horacio  A.  Tenorio. 

(Biografier  af  de  nye 
Brødre  og  præsidenter  for 
hjælpeorganisationer  bliver 
udgivet  i  Stjernen,  januar 
1995  sammen  med  rappor- 
ten fra  oktoberkonferencen). 


Andrew  Wayne  Peterson  Cecil  Osborn  Samuelson 

Hvorfor  går  du  til  seminar? 


Irene 

Rasmussen, 
14, 

Københavns 
1 .  Ward 


Jeg  synes,  at  det  er  sjovt  at 
gå  til  seminar.  Jeg  har  kun 
været  medlem  af  Kirken  i 
et  halvt  år,  så  det  er  et  godt 
sted  for  mig  at  lære  skrifter- 
ne bedre  at  kende.  Jeg  synes 
også,  at  det  er  et  godt  sted 
at  lære  kammeraterne  bed- 
re at  kende. 


Wendy 
Gram, 
14, 

Københavns 
3.  Ward 


Jeg  går  til  seminar  for  at  læ- 
re noget  om  Kirken,  så  jeg 
kan  bruge  det,  hvis  mine 
venner  spørger  mig  om  no- 
get. 

Men  jeg  synes  også, 
at  det  er  spændende.  Jeg 
kan  også  godt  lide  at  snak- 
ke med  andre  om  det,  så 
man  ikke  sidder  alene  med 
det. 


Camilla 
Sprehn, 
15, 

Københavns 
1 .  Ward 


Jeg  går  til  seminar  af  mange 
grunde,  men  først  og  frem- 
mest fordi  jeg  ikke  har  hørt 
så  meget  om  Lære  &  Pag- 
ter. Nu  er  jeg  da  også  gået 
igang  med  at  læse  den.  Det 
er  p.g.a.  seminar.  Jeg  synes 


også,  at  det  er  godt,  at  man 
lærer  at  finde  rundt  i  skrif- 
terne. 


Erik  Toft, 
15, 

Københavns 
3.  Ward 


Jeg  går  for  at  lære  mere. 
Specielt  L&P  interesserer 
mig  meget.  Jeg  synes,  at 
den  handler  om  fremtiden 
og  det,  der  vil  ske. 


Hans  Jacob 

Hjelm, 

16, 

Københavns 
1 .  Ward 


Fordi  det  vil  gavne  mig. 
Først  og  fremmest  når  jeg  er 
på  mission,  og  for  det  andet 
er  det  godt  at  vide  noget 
om  Kirken,  når  man  bliver 
spurgt  af  andre. 


Andreas 

Ringheim, 

14, 

Københavns 
3.  Ward 


Jeg  går  til  seminar,  fordi  det 
er  vigtigt  at  få  et  stærkt 
vidnesbyrd  om  skriften. 


Louise 

Nørrung, 

16, 

Københavns 
1 .  Ward 


Seminar  er  bare  så  fedt.  Jeg 
elsker  at  få  at  vide,  hvordan 
det  hele  skete.  I  år  har  jeg 
sat  mig  som  mål,  at  jeg  bare 
skal  være  med  hele  tiden, 
og  det  skal  jeg  bare  nå.  Så 
synes  jeg  også,  at  vores  læ- 
rer er  alletiders. 


Eva  Koch, 
15, 

Københavns 
1 .  Ward 


Jeg  går  bl.a.  fordi  jeg  allere- 
de har  gået  i  2  år,  og  jeg  vil 
mægtig  gerne  fuldføre  hele 
programmet. 

Jeg  gør  det  selvfølgelig 
også  for  at  lære  mere  og  så 
vil  jeg  gerne  bruge  det  på 
min  mission,  som  jeg  skal 
på.  Men  jeg  kommer  også 
til  seminar  for  klassens 
skyld.  Jeg  kan  godt  lide  at 
være  sammen  med  venner- 
ne. 


Anne 

Ryttergaard, 
14, 

Esbjerg 
Ward 


Jeg  går  til  seminar  for  at  læ- 
re mere  om  skrifterne.  Jeg 
syntes  ikke  jeg  er  så  god  til 
at  læse  i  skrifterne.  Jeg  får 
det  ikke  gjort.  Seminarpro- 
grammet hjælper  mig  til  at 
få  det  gjort.  Jeg  går  også  til 
seminar,  fordi  at  man  her 
lærer  tingene  mere  i  dyb- 
den og  mange  af  opgaverne 
får  mig  til  at  tænke  over 
noget,  jeg  normalt  ikke  vil- 
le have  tænkt  over. 


Katja 

Thuesen, 

15, 

Fredericia 
Ward 


Det  gør  jeg  bl.a.,  fordi  jeg 
vil  lære  noget  mere  om 
evangeliet.  Jeg  vil  gerne  vir- 
kelig studere  istedet  for  kun 
at  læse  i  Mormons  Bog  fx. 
Jeg  synes,  at  det  er  nemme- 
re at  forstå  evangeliet,  hvis 
man  studerer  det  i  dybden, 
og  det  hjælper  seminaret 
mig  med. 


Louise  V. 

Poulsen, 

17, 

Silkeborg 
Gren 


Seminar  lærer  mig  om 
evangeliet.  Jo  mere  man 
læser  skrifterne,  desto  mere 
styrker  det  ens  vidnesbyrd. 
Jeg  går  på  HF,  og  jeg  synes 
at  man  kommer  ud  for  så 
mange  fristelser.  Hvis  man 
kender  skrifterne,  har  man 
større  chancer  for  at  modstå 
disse  fristelser.  Det  er  også 
rart  at  kunne  nøgleskrifste- 
derne,  hvis  ens  venner 
spørger  en  om  evangeliet. 
Det  er  rart  at  have  et  hur- 
tigt svar  parat. 

Jeg  synes  også,  at  semi- 
narprogrammet giver  tryg- 
hed i  ens  hverdag. 

Mere  end  20  år  med  institut 
og  seminar  i  Danmark 

o 

Aret  var  1973,  og  det  var  med  stor  spænding,  at  Kirkens  unge  og  ledere 
så  frem  til  seminarets  start  i  Danmark 


Man  havde  hørt  så 
meget  om  seminar  fra 
USA.  »Man  er  nødt  til  at 
stå  tidligt  op  om  morgenen, 
og  man  skal  lave  sine  lekti- 
er osv.« 

Alt  i  alt  var  det  med  en 
vis  portion  fordomme,  at 
lærere  og  elever  i  efteråret 
1973  kunne  begynde  det  of- 
ficielle seminar  program  i 
den  Danske  Mission. 

Man  har  i  de  21  år,  se- 
minarprogrammet har  væ- 
ret i  Danmark,  prøvet  man- 
ge forskellige  seminarmo- 
deller af.  De  har  strakt  sig 
lige  fra  ugentlige  klasser  på 
eftermiddage  til  tidlige  mor- 
gener alle  ugens  dage.  Nog- 
le klasser  har  været  afholdt 
i  kirkebygninger  og  andre  i 
lærernes  hjem. 

I  årernes  løb  er  struktu- 
ren for  lærerne  også  gen- 
nemgået en  stor  udvikling. 
I  1973  var  det  en  kaldelse, 
som  mange  udførte  om  søn- 
dagen, hvor  klasserne  den- 
gang blev  afholdt.  I  1994  er 
nogle  lærere  aflønnede  som 
deltidsansatte  i  CES  (Kir- 
kens Uddannelses  System), 
og  andre  er  kaldede.  Klassi- 
fikationen afhænger  af 
hvilken  type  seminarpro- 
gram man  kører  i  de  enkel- 
te enheder,  og  af  hvor  man- 
ge elever  der  deltager.  1  in- 
stitut, fx.  skal  der  være 


Jørn  Andersen,  Institutlærer 
i  Københavns  Stav,  undervi- 
ser den  udviede  institutklasse 
på  Priorvej  i  København. 

(FOTO-.TD) 


mindst  8  elever  der  er  fuld- 
tidsstuderende  ved  en  høje- 
re videregående  uddannelse 
før  instruktøren  modtager 
kompensation  fra  CES. 
Dette  sker  i  øvrigt  i  form  af 
godtgørelse  af  udgifter  som 
den  pågældende  instruktør 
måtte  have  i  forbindelse 
med  undervisningen. 

CES  fungerer  i  118  lande 

Kirkens  uddannelsessystem, 
der  dagligt  betjener  mere 
end  481.000  gymnasieele- 
ver og  universitetsstuderen- 
de, fungerer  udover  USA 
og  Canada  i  116  lande  ver- 
den over.  Som  en  del  af 
CES  har  fire  af  Kirkens  hø- 
jere læreanstalter  et  elevan- 
tal på  mere  end  37.000.  De 
er  fordelt  på  BYU  i  Provo, 
BYU  Hawaii,  Ricks  College 
i  Idaho  og  LDS  Bussiness 
College  i  Salt  Lake  City. 
Udover  disse  4  fuldtidsinsti- 
tutioner  har  Kirken  mere 


end  2.100  institutbygninger 
tilknyttede  universiteter 
verden  over. 

Elevantallet  fordoblet 
på  verdensplan 

I  de  21  år  seminarprogram- 
met har  fungeret  i  Danmark 
er  der  på  verdensplan  sket 
næsten  en  fordobling  af 
elever.  I  1973  var  der 
172.788  og  i  dag  1994  ca. 
325.000. 

I  Danmark  er  tallene  no- 
genlunde jævne  og  i  skole- 
året 1994-95  har  vi  i  hele 
landet  1 23  elever  registreret 
i  seminarprogrammet. 

-  Det  er  ikke  helt  nok, 
siger  Jens  Kristoffersen, 
der  i  Danmark  er  leder  af 
CES.  På  landsplan  går  der 
ca.  30  unge  mennesker 
rundt  som  godt  kunne  del- 
tage i  programmet,  men 
som  af  den  ene  eller  den 
anden  grund  vælger  ikke 
at  deltage. 


-  Det  er  de  lokale  lederes 
job  at  følge  op  og  motivere 
disse  unge,  fortsætter  bror 
Kristoffersen. 

Der  har  i  de  sidste  man- 
ge år  i  Danmark  været  en 
tilbagegang  i  gennemførsel. 

-  Jeg  håber  at  det  netop 
afsluttede  skoleår  var  det 
første  år  på  vej  tilbage  til 
det  niveau,  hvor  vi  bør  lig- 
ge, nemlig  omkring  90-95% 
gennemførsel,  siger  Jens 
Kristoffersen. 

Institut  har  også 
fremgang  i  DK 

I  institutprogrammet  sker 
der  også  fremgang  og  æn- 
dringer. Man  har  på  ver- 
densplan skabt  det,  som  nu 
kommer  til  at  gælde  i  Dan- 
mark nemlig  et  »udvidet 
indstitutprogram« . 

Alle  unge  i  alderen  18  til 
30  kan  deltage  i  dette  pro- 
gram for  studium,  hvaden- 
ten man  er  gift  eller  ugift. 

I  København  har  man  valgt 
at  centralisere  institutpro- 
grammet til  én  klasse  for 
hele  Storkøbenhavn,  mens 
man  i  andre  ward  og  grene, 
(både  i  Jylland,  på  Fyn  og 
Sjælland)  stadig  har  ugent- 
lige institutklasser  i  de  en- 
kelte enheder. 

Gennemførselsprocenten 
i  institut  ligger  væsentlig  la- 
vere end  seminarprogrammet. 
Den  er  på  68%  hvilket  er  en 
fremgang  på  3%  fra  året  før. 


-  Denne  lille,  men  sikre 
fremgang  er  tilfredsstillen- 
de, siger  Jens  Kristoffersen, 
der  håber  at  det  sidste  års 
fremgang  er  en  indikation 
at  de  kommende  år  for  beg- 
ge programmer. 

-  Jeg  har  altid  syntes,  at 
vore  unge  i  Danmark  er 
ganske  specielle  og  særligt 
udvalgte  ånder.  Jeg  synes,  at 
disse  tal  viser  noget  om  den 
styrke,  de  har.  De  er  noget 
ganske  særligt,  og  de  skal 


have  det  bedste,  siger  Jens 
Kristoffersen  til  »Kirkenyt«. 

Superlørdage  hører 
seminaret  til 

Superlørdage  afholdes 
kvartårligt  og  er  en  særlig 
aktivitet  der  afholdes  for  al- 
le seminarelever,  men  ofte 
også  inkluderer  andre  unge 
og  gæster. 

-  Det  har  været  en  sær- 
lig glæde  for  mig  at  se, 
hvordan  kvaliteten  af  su- 


perlørdagsarrangementer 
harmonerer  virkelig  fint 
med  de  behov,  de  unge  har. 
Ikke  nødvendigvis  med 
hvad  de  gerne  vil  have, 
men  hvad  de  har  brug  for, 
siger  Jens  Kristoffersen. 

-  Dette  viser  en  voksen- 
de forståelse  for,  hvad  der  er 
nødvendigt,  og  hvad  der  kan 
undværes  og  er  ligegyldigt  i 
vores  opgave  med  at  uddan- 
ne vores  unge  åndeligt. 

Susanne  Perkins 


Kap  Verdeøerne  indviet 
af  ældste  Oaks 


Ældste  Dallin  H.  Oaks 
fra  De  Tolvs  Kvorum 
har  indviet  Republikken 
Kap  Verde,  som  består  af  ti 
øer  og  småøer  ud  for  Afri- 
kas vestkyst.  I  sin  indviel- 
sesbøn  bad  han  om  særlige 
velsignelser  over  dette  land 
og  dets  folk. 

Ved  indvielsen,  som 
fandt  sted  den  14.  septem- 
ber 1994,  var  ældste  Oaks 
hustru,  June,  ældste  Hans 
B.  Ringger  fra  De  Halv- 
fjerds, førsterådgiver  i  områ- 
depræsidentskabet i  Det 


Sydeuropæiske  Område; 
præsident  W.  Robert  Cole- 
man fra  Portugal  Lissabon 
Syd-missionen  sammen 
med  sin  hustru,  Marilyn, 
samt  omkring  100  lokale 
medlemmer  og  missionærer 
til  stede. 

»Da  jeg  besøgte  disse  øer 
og  mødte  de  smukke  og 
vidunderlige  mennesker, 
huskede  jeg  Herrens  forsik- 
ring om,  at  han  husker  de 
mennesker,  som  befinder 
sig  på  øerne  i  havet,«  sagde 
ældste  Oaks,  da  han  vendte 


tilbage  fra  dette  besøg  (se  2 
Nephi  29:7). 

Øerne  i  denne  republik 
består  af  vulkanske  klipper, 
som  er  helt  nøgne  og  meget 
tørre.  Indvielsen  fandt  sted 
i  5.  Juli  Parken,  som  er 
navngivet  til  minde  om  den 
dag,  da  republikken  opnåe- 
de sin  selvstændighed  fra 
Portugal  i  1975.  Denne 
park  er  et  af  de  få  steder  på 
øen,  hvor  der  findes  træer, 
sagde  ældste  Oaks.  Fersk- 
vand er  ligeledes  yderst 
sparsomt  i  republikken. 


Cape  Verde  Terrace 

Ældste  Oaks  bad  i  sin  ind- 
vielsesbøn  om,  at  landets 
mangler  må  blive  overvun- 
det. Han  bad  om  regn  og 
mad  og  velsignede  landet, 
så  det  vil  være  i  stand  til  at 
sørge  for  sit  folks  behov. 

Ældste  Oaks  bad  ligele- 
des for,  at  folket  i  denne  lil- 
le republik,  og  især  med- 
lemmerne, vil  blive  hjulpet 
til  at  huske  Guds  befalinger, 
at  de  vil  være  stærke  og 
holde  disse  befalinger,  og  at 
de  vil  opnå  indsigt,  energi 
og  frihed. 

I  indvielsen  af  landet  til 
evangeliets  forkyndelse  bad 
ældste  Oaks  om,  at  folket 
må  få  mulighed  for  at  ac- 
ceptere evangeliet  og  frel- 
sens ordinanser  og  indgå 
pagter,  som  vil  åbne  him- 
lens vinduer  for  ubegrænse- 
de velsignelser. 

Der  bor  350.000  menne- 
sker på  Kap  Verdeøerne, 
hvoraf  2.500  er  medlemmer 
af  Kirken.  Der  er  tre  missi- 
onsdistrikter  i  republikken. 
I  januar  1989  blev  to  missi- 
onærer sendt  hertil  for  at 
oprette  en  gren.  I  dag  befin- 
der 48  fuldtidsmissionærer 
sig  på  øerne. 

NYT  FRA  INFORMATIONSTJENESTEN 


Informationstjenestens 
indsats  og  virke 


Forholdet  til  lokalsam- 
fundet omfatter  en  ind- 
sats for  at  opmuntre  med- 
lemmerne til  enkeltvis  eller 
som  familie  at  involvere  sig 


i  samfundet  og  til  at  koordi- 
nere kirkeenhedernes  orga- 
niserede samfundstjeneste. 

Samfundsaktiviteterne 
bør  lægge  vægt  på  at  udvik- 
le tillidsforhold  og  velvilje  i 
samfundet. 

Arbejdet  på  forholdet  til 
lokalsamfundet  fokuserer 
i    især  på  to  områder:  At 
JL    yde  tjeneste  og  at  opbyg - 
WL    ge  relationer.  Informati- 
™    onsrådet  bør  søge  at 
i    udbrede  kendskabet  til 
||    Kirken.  Rådet  bør 
sørge  for  mulighed 
for  personlig  og  kirkeor- 
ganiseret  tjeneste  gennem 
deres  aktiviteter  og  ved  at 
arbejde  tæt  sammen  med 
andre  trossamfund,  forenin- 
ger og  samfundsledere. 

Citat  fra  Informationstjene- 
stens håndbog  s.  7. 


Tak  fra  Fredericia 


Det  er  dejligt  at  se  Kir- 
kens medlemmer  bak- 
ke et  projekt  op  på  denne 
måde,  siger  Ken  Thuesen, 
der  er  medlem  af  bestyrel- 
sen af  hjælpeorganisationen 
i  Fredercia. 

-Jeg  kan  fortælle,  at  last- 
bilen blev  fyldt  helt  op  med 
alt  lige  fra  mad  til  møbler, 
kørestole,  cykler,  tøj,  radio- 
apparater, støvsugere,  ja  jeg 
kunne  blive  ved  med  at  næv- 
ne ting,  som  vi  herhjemme 
tager  som  selvfølgeligheder, 
siger  Ken  til  »Kirkenyt«. 

Lastbilen  kørte  søndag 
den  10  oktober  1994  mod 
Bukarest,  og  er  i  skrivende 


stund  læsset  af  i  huset  i 
Bukarest. 

Tre  af  gruppens  medlem- 
mer, her  iblandt  projektle- 
deren Mette  Hilmann  er  ta- 
get derned  for  at  hjælpe 
med  fordelingen  af  de  man- 
ge madvarer  til  børn  og  æl- 
dre. Alt  andet  vil  blive 
solgt  i  huset  dernede.  Over- 
skuddet bliver  brugt  til  at 
bespise  de  ca.  30  børn,  der 
dagligt  lever  af  de  2  læs,  or- 
ganisationen årligt  sender 
til  Rumænien. 

Tusind  tak  til  søskende  i 
begge  stave,  der  så  gavmildt 
gav  af  deres  midler  og  over- 
flod. 


Samfundsprojekt 
med  fart  over  feltet 


I september  måned  var 
ca.  12  unge  mennesker 
fra  Københavns  1.  og  3. 
Ward  til  gokartræs.  Alle 
tiders  aktivitet  ville  man 
måske  umiddelbart  syn- 
tes. 

Denne  dag  var  det  blot 
ikke  kun  for  sjov,  at  de  un- 
ge indtog  deres  plads  om- 
kring banen,  men  det  var 
for  at  hjælpe  RED  BAR- 


NET med  at  tjene  over 
100.000  kr.  i  omgangs  pen- 

Forskellige  firmaer  hav- 
de nemlig  doneret  penge  pr. 
omgang  disse  gokarts  kørte, 
og  det  skulle  Kirkens  unge 
medlemmer  hjælpe  med  at 
holde  styr  på.  Det  blev  en 
lang,  men  spændende  dag 
for  de  unge  som  deltog  i 
dette  samfundsprojekt. 


To  stave  sender  mad 
og  tøj  til  Rumænien 


I sin  lejlighed  i  Storkø- 
benhavn sad  søster  Søn- 
derby og  læste  i  »Kirke- 
nyt«. Der  læste  hun  om  det 
Rumæniensprojekt,  som 
medlemmer  i  Fredericia 
Ward  er  involveret  i. 

Søster  Sønderby  havde 
også  lyst  til  at  hjælpe,  så 
derfor  fattede  hun  telefo- 
nen og  ringede  til  stavens 
informationschef. 

Resultatet  blev,  at  man  i 
Københavns  4.  Ward  be- 
gyndte en  indsamling,  der 
efterhånden  hobede  sig  op 
til  en  kæmpe  bunke  ting, 
der  lå  og  fyldte  op  i  garde- 
roben. 

I  Fredericia  var  man  klar 
til  start  atter  engang,  men 
desværre  så  det  ud  til  at 
lastbilen  måtte  køre  afsted 
mod  Rumænien  uden  fuld 
tast.  Man  havde  derfor  i 
Fredericia  Ward  besluttet 
sig  for  at  lave  en  sidste  mi- 
nuts indsamling  af  mad  ved 
forskellige  lokale  supermar- 
keder. 

Da  organisationen  i  Fre- 
dericia allerede  på  forhånd 


havde  lovet,  at  de  ville 
komme  og  hente  hvad  der  i 
København  nu  kunne  skra- 
bes sammen,  blev  det  aftalt, 
at  tingene  skulle  stå  parat 
mandag  d.  3.  oktober. 

I  København  synes  man 
imidlertid  at  man  ikke  rig- 
tig kunne  være  bekendt  at 
bede  jyderne  om  at  komme 
helt  til  København  efter  så 
lidt.  Man  besluttede  derfor 
at  lave  en  mad  indsamling 
på  stavsplan  i  forbindelse 
med  generalkonferencen. 
Der  blev  lavet  en  hurtig  lø- 
beseddel, hvor  stavens 
medlemmer  blev  opfordret 
til  at  tage  mad  med  til  søn- 
dagens konferencemøde. 

Resultatet  var  ganske 
overvældende.  Hallen  i 
bygningen  på  Maglegårds 
Allé  bugnede  af  madvarer, 
som  det  tog  en  flok  søsken- 
de et  godt  stykke  tid  at 
transporterer  til  bygningen 
på  Priorvej  12,  hvor  tinge- 
ne skulle  afhentes.  I  alt 
blev  40  sække  med  mad  og 
tøj  sendt  afsted  fra  Priorvej 
den  mandag  morgen. 

Samarbejdet  med  »RED  BARNET«  fortsætter 


Samarbejdet  mellem 
Kirken  og  den  Danske 
hjælpeorganisation  RED 
BARNET  fortsætter.  Kir- 
ken har  i  både  Århus  og 
Københavns  stav  i  flere  år 
været  behjælpelige  med 
pengeindsamlinger  på  valg- 
stederne ved  både  folke- 
tings- og  kommunevalg. 

I  København  blev  havde 
Red  barnet  i  august  og  sep- 
tember måned  brug  for  assi- 


stance. Organisationen 
samler  hvert  år  kuverter 
med  frimærker  fra  diverse 
firmaer  og  organisationen. 
Disse  frimærker  bliver  så 
revet  af  kuverterne  og  solgt 
og  indbringer  på  årsbasis  en 
anseelig  sum  til  RED  BAR- 
NET. Kirken  blev  bedt  om 
at  hjælpe  med  dette  fri- 
mærkeprojekt, og  opgaven 
blev  uddelegeret  til  Køben- 
havns 4-  Ward. 


Biskop  Erik  Bernskov  mod- 
tog opgaven  med  en  positiv 
indstilling,  og  har  til  »Kir- 
kenyt« udtalt,  at  det  for 
wardet  havde  været  en 
yderst  dejlig  oplevelse. 

-  Til  at  begynde  med  blev 
4-  Ward  måske  tildelt  opga- 
ven grundet  vores  mange  æl- 
dre søskende,  der  jo  i  dagti- 
merne kunne  have  ordnet 
denne  sag,  fortæller  biskop 
Bernskov,  men  det  endte 


med  at  hele  wardet  deltog  og 
specielt  vores  unge  menne- 
sker hyggede  sig  meget,  mens 
de  udførte  dette  arbejde. 

-  Det  har  bestemt  været 
en  positiv  oplevelse  for  war- 
det, sluttede  Biskop  Bernskov. 

Projektet  er  for  4.  Wards 
vedkommende  afsluttet, 
men  i  Københavns  3.  Ward 
har  man  nu  påtaget  sig  op- 
gaven med  at  afrive  frimær- 
ker i  et  begrænset  omfang. 


Ir 


Ny  grenpræsident 
i  Nykøbing  Falster  Gren 


I august  måned  tog  Nykø- 
bing Falster  gren  afsked 
med  missionærægteparret 
søster  og  ældste  Blaine  Sø- 
rensen, som  efter  fuldendt 
mission  blev  afløst  som 
grenspræsidentpar. 

Simon  Johansen,  37  år, 
blev  den  7.  august  1994  op- 
retholdt og  indsat  som 
grenens  nye  leder. 

På  grenens  vegne  ud- 
trykte den  nye  grenspræsi- 
dent  medlemmernes  ta- 
kenmlighed  for  den  store 
indsats  som  bror  og  søster 
Sørensen  har  udført  for  de 
lokale  medlemmerm 

-  Vi  er  meget  taknem- 
melige for  alt  det  arbejde, 
de  udførte  hernede,  sagde 
præsident  Johansen. 

Simon  er  gift  med  An- 
nie, der  oprindeligt  er  fra 
København,  og  sammen 
har  de  to  børn,  Mona  på  4 
og  Johan,  der  til  november 
bliver  et  år. 

Kaldet  som  grenspræsi- 
dent  er  nyt  for  Simon,  men 


Præsident  Simon  Johansen  med  sin  kone  Annie  og  børnene  Mo- 
na og  Johan ,  (FOTO :  S.J.) 


at  sidde  som  leder  i  grenen 
er  ikke  noget  fremmet  for 
ham.  Præsident  Johansen 
har  nemlig  i  mange  år  sid- 
det som  enten  rådgiver  eller 
kvorumspræsident. 

-  Jeg  føler  virkelig  godt 
for  dette  kald,  siger  præsi- 
dent Johansen  til  »Kirke- 


nyt« og  forklarer,  at  grenen 
står  lige  på  tærsklen  til  en 
stor  udvikling. 

-  Jeg  føler,  at  vores  gren 
er  på  et  sådan  stade,  hvor 
den  kun  kan  have  frem- 
gang. Vi  har  utroligt  mange 
undersøgere,  hvilket  giver 
missionærerne  meget  at  la- 


ve. Vi  arbejder  hele  tiden 
med  missionærerne  på 
splits.  Dette  skulle  meget 
gerne  hjælpe  med  til  at  nå 
grenens  målsætning  på  5  til 
7  nydøbte  om  året  de  næste 
fire  år. 

Dåbstal  i  en  sådan  stør- 
relsesorden skulle  gerne 
kvalificere  grenen  til  at  få 
deres  egen  kirkebygning  at 
mødes  i. 

-  Det  er  vores  målsæt- 
ning her  i  grenen,  og  det  vil 
vi  arbejde  hårdt  for,  sagde 
præsident  Johansen. 

Der  er  ca.  20  aktive 
medlemmer  af  grenen,  der 
alle  deltager  i  arbejdet  på 
den  ene  eller  den  anden 
måde. 

Præsident  Johansen  ud- 
trykker sin  taknemlighed 
for  kaldet  til  at  tjene  og  til- 
føjer, at  de  velsignelser,  han 
får  ved  at  tjene  Herren,  er 
så  store,  at  de  ikke  tåler 
sammenligning  med  andre 
verdslige  gøremål. 

RED. 

Lærertræning  i  Silkeborg 


Elever  og  lærere  var  i  september 
måned  travlt  optaget  i  Silkeborg 
Gren.  Her  blev  der  afholdt  officielt 
lærertræningskursus,  og  såvel  elever 
som  lærertrænere  fik  en  dejlig  ople- 
velse. 

-  Det  er  mit  indtryk,  at  lærertræ- 
ningskurser bør  have  stor  prioritet  i 
de  forskellige  menigheder,  sagde  sø- 
ster Novi  Sørensen,  lærertræner  i 
Silkeborg  Gren. 

-  Kurserne  er  utroligt  givende  og 
samværet  med  søskende  under  disse 
kurser  bringer  store  åndelige  oplevel- 
ser til  både  elever  og  undervisere. 

Søster  Sørensen  fortæller  at  en 
eftervudering  af  kurserne  i  Silkeborg 
har  vist,  at  man  lærer  utroligt  meget 
om  hinanden,  hvilket  er  vigtigt  i  en 
undervisningssituation. 


t  Lærertræning  i  Silkeborg 

Klassen  i  Silkeborg  bestående  af  fra  venstre: 
Linda  Donati,  Tove  Akbas,  Leif  Sørensen  og 
OkDonati.  (FOTO:  N. S.) 

Ny  grenspræsident 

i  Skive 


Præsident  Willy  Axel  Ny  som,  grenspræsident  i  Skive  gren. 


Endnu  en  fuldtids- 
missionær  er  blevet 
afløst  som  grens- 
præsident og  en  lokal 
bror  er  blevet  kaldet 
til  stillingen 

o 

I Skive  Gren  i  Århus  Stav 
rejste  ældste  og  søster 
Harris  efter  godt  udført  ar- 
bejde tilbage  til  USA,  og 
bror  Willy  Axel  Nysom 
blev  den  29.  august  1994 
indsat  som  grenspræsident  i 
Skive  gren. 

Præsident  Nysom  er  56 
år  gammel,  gift  med  Gurli 
Nysom  og  er  far  til  5  børn. 

I  det  daglige  er  bror  Nys- 
om forstander  på  en  døgn- 
institution, så  rollen  som 
leder  er  ikke  fremmed  for 
ham.  Han  er  heller  ikke 
helt  ukendt  med  Kirken  og 
dens  organisation,  på  trods 
af  kun  2  års  medlemsskab  af 
Kirken. 

Bror  Nysom  har  forny- 
ligt tjent  som  rådgiver  i 
grenspræsidentskabet  og 
har  derfor  fin  indsigt  i  gren- 
ens arbejdsgang. 

Fandt  Mormons  Bog 
i  gammel  restaurant 

Bror  Nysom,  der  er  uddan- 
net elektriker,  fortalte,  at  i 
1955  fandt  han  en  dag,  i  en 
gammel  restaurant,  en  utro- 
lig flot  bog.  Han  kunne  ik- 
ke lade  den  være,  så  han 
tog  den  med  hjem. 

Det  viste  sig  senere  at 
være  Mormons  Bog,  som 
Gurli  mange  år  senere 


fandt.  Begge  var  de  opvok- 
set i  baptistkirken,  men 
Gurli  modtog  missionærer- 
nes budskab  for  over  20  år 
siden  og  blev  medlem  af 
Kirken. 

-  Jeg  accepterede  i  alle 
de  år  Kirken  fuldstændig. 
Jeg  synes,  at  det  var  en  glad 
religion,  der  ikke  var  for- 
dømmende, sagde  præsi- 
dent Nysom,  men  det  der 
med  at  Kirken  skulle  være 
den  eneste  sande  kirke,  det 
kunne  jeg  ikke  rigtig  accep- 
tere. 

Er  nyt  medlem  af  Kirken 

Så  tog  datteren  Anne  af- 
sted på  mission  til  Tempel 
Square  i  Salt  Lake  City. 
Selvom  hun  ikke  sagde  det 
direkte,  så  var  en  del  af  år- 
sagen til,  at  hun  ville  afsted 
på  mission,  den  indflydelse 
det  kunne  få  på  hendes  far. 
Det  var  da  også,  mens  An- 
ne tjente  på  sin  mission,  at 
præsident  Nysom  fik  sit  en- 
delige »spark«. 

-  Det  gik  pludselig  i  den 
periode  op  for  mig,  hvad  li- 
vet virkelig  bestod  af,  sagde 
bror  Nysom.  Mit  vidnes- 
byrd, der  hele  tiden  havde 
været,  der  blev  klart,  for- 
klarede bror  Nysom,  som 
straks  blev  medlem  af  Kir- 
ken. 

Præsident  Nysom  og 
Gurli  og  deres  to  døtre  hav- 
de den  glædelige  begiven- 
hed sammen  at  være  i 
templet  sidste  år  for  første 
gang.  Gurli  og  Willy  blev 
beseglet  for  tid  og  al  evig- 
hed, og  de  to  døtre  blev  be- 
seglet til  dem. 


Gren  med  plads  til 
at  vokse 

Skive  gren  er  blot  en  lille 
gren,  der  dækker  et  meget 
stort  geografisk  område. 

Præsident  Nysom  bor  så- 
ledes i  en  lille  landsby,  der 
ligger  over  50  km  fra  Skive. 
Det  kræver  offerydelse  og 
planlægning  for  ikke  at  tale 
om  økonomiske  midler  for 
at  få  det  hele  til  at  passe 
sammen.  Grenen,  der  be- 
står af  ca.  30  medlemmer, 
har  til  huse  i  en  dejlig  byg- 
ning, der  ligger  i  Skive. 

-  Mit  klare  mål  som 
grenspræsident  er,  at  vi  skal 


have  fundamentet  i  orden, 
sagde  bror  Nysom.  Jeg  føler, 
at  vi  skal  gøre  os  klar  til  at 
modtage  nye  medlemmer  i 
vores  område. 

-  Et  af  mine  store  ønsker 
er,  at  vi  må  vokse  -  ikke  så 
hurtigt  at  vi  ikke  kan  følge 
med,  men  i  et  tempo,  så  vi 
kan  tilgodese,  de  behov,  som 
vores  nye  medlemmer  måt- 
te have. 

»Kirkenyt«  ønsker  præ- 
sident Nysom  tillykke  med 
kaldelsen. 


SP 

Københavns  Stavs  unge  på 
tempeltur  i  efterårsferien  1 994 

96  unge  mennesker  med  deres  bagage  og  ledere  tog  i  skolernes  efterårsferie 
til  templet  i  Stockholm  og  fik  alle  tiders  dejlige  oplevelse 


Vi  skal  på  tempeltur... 
Vi  skal  på  tempeltur... 
ordene  kan  aldrig  helt  gen- 
give  den  begejstring  og  for- 
ventning, som  vibrerede  i 
luften  på  Maglegårds  Allé 
den  kolde  og  klare  mandag 
morgen,  da  turen  skulle  be- 
gynde. 

Store  Klaus  og  lille 
Klaus,  som  busserne  blev 
kaldet,  rummede  os  alle- 
sammen plus  vores  poser  og 
tasker.  Vi  var  endelig  på 
vej...  og  foran  os  ventede 
næsten  en  hel  uge  med  dej- 
lige oplevelser. 

Hver  tur  bringer  noget 
nyt  med  sig.  Også  denne: 
nye  ledere,  nye  logier  og 
nye  opdelinger  i  grupper. 
Og  ikke  nok  med  det,  men 
vi  blev  også  delt  piger  og 
drenge  i  hvert  sit  logi,  og  vi 
sov  sammen  wardsvis  hvil- 
ket var  lidt  svært  for  nogle 
at  acceptere.  Senere  fandt 
mange  ud  af,  at  der  aldrig 
før  havde  været  de  samme 
muligheder  for  at  uddybe  og 
pleje  venskaber.  Nyt  var  og- 
så, at  vi  alle  kunne  komme 
i  sauna  og  få  et  varmt  bad 
hver  morgen. 

Grupperne  A,B  og  C 
skiftedes  så  de  næste  tre  da- 
ge til  at  være  i  templet  eller 
på  heldagstur  til  Stockholm 
eller  en  eftermiddag  i 
Nynåshamm,  hvor  vi  prø- 
vede vore  evner  til  bowling 
og  vore  kræfter  med  fitness- 
centrets vidundermaskiner. 

Noget  var  også  lige  som 
altid:  en  underholdningsaf- 
ten, en  danseaften  og  så 


Hele  gruppen  foran  templet  i  Stockholm.  (FOTO:  Tanja  Andersen) 


den  aften,  som  mange  ser 
frem  til,  nemlig  vidnesbyrd- 
mødet. Nyt  var  også  begre- 
bet grædepapir.  Når  lom- 
metørklæderne var  for  små 
blev  papirhåndklæderne  ta- 
get til  hjælp. 

Efter  vidnesbyrdmødet 
gik  de  fleste  hen  for  at  se 
templet  en  sidste  gang  in- 
den hjemturen.  Hvis  det 
havde  været  muligt,  havde 
de  fleste  af  de  unge  brugt 
endnu  en  dag  i  templet  for 
at  tjene  vore  forfædre  og 
nyde  den  fred  og  kærlighed, 
som  findes  der. 

-  Som  gruppeledere  på 
denne  tur  kan  vi  absolut  ro- 
se de  unge  menneskers  op- 
førsel på  turen,  sagde  Poul 


Werner  Ørum,  fra  Allerød 
Ward.  Det  var  dejligt  at  se 
den  ærbødighed,  der  blev 
udvist  i  templet,  og  den 
måde,  som  reglerne  blev 
overholdt  på,  også  selvom 
det  for  nogle  var  svært  at 
forstå  enkelte  af  reglerne. 

-  Vi  forstår  nu  bedre  end 
før,  når  de  unge  siger:  Vi 
skal  på  tempeltur...  også  til 
næste  år,  sagde  bror  Ørum. 

Bror  Hans  Andersen, 
medlem  af  stavens  højråd 
og  ansvarlig  for  turen,  sag- 
de, at  det  for  arrangørerne 
af  denne  tur  var  vigtigt,  at 
de  unge  fik  en  dejlig  ånde- 
lig oplevelse. 

-  Ved  vidnesbyrdmødet 
den  sidste  aften  var  der  da 


også  mange  unge,  der  gav 
udtryk  for,  at  det  var  den 
mest  åndelige  oplevelse  de 
havde  haft,  sagde  Hans  An- 
dersen. 

-  De  sejrede  over  sig 
selv.  Der  var  mange,  der  tog 
afsted  med  en  del  skepsis, 
men  i  løbet  af  turen  blev 
den  vendt  til  noget  positivt. 
Derfor  kom  de  hjem  og 
havde  sejret. 

Det  var  også  første  gang 
at  hver  eneste  enhed  i  Kø- 
benhavns Stav  var  repræ- 
senteret på  tempelturen. 
Rønne,  Nykøbing  Falster 
og  Helsingør  grene  havde 
hver  én  deltager  med,  hvil- 
ket var  dejligt,  fortalte  bror 
Andersen. 

t  Det  kan  jo  ikke  være  kun 
alvor.  Fra  venstre.  Maria 
Larsen,  Tanja  Andersen, 
Camila  Sprehn  og  Robert 
Jensen. 

(FOTO:  Tanja  Andersen) 


t  Så  skal  der  bowles. 
Kristian  Gråbæk  slipper  vist 
bolden  lidt  for  tidligt. 
(FOTO:  Tanja  Andersen) 


Det  er  dejligt  at  være  nordpå, 
man  kan  jo  altid  lige  få  sig  en 
vasker.  Her  Maria  Larsen 
og  Tanja  Andersen. 
(FOTO:  Tanja  Andersen) 
i 


t  René  Smith  manglede  lige 
et  sted  at  hvile  sig.  Det  er 
dejligt  med  så  mange  gode 
venner. 

(FOTO:  Tanja  Andersen) 


f 


Dansk  søster 
hjælper  børn 
på  børnehjem 
i  Letland 


Søster  Marianne  Jones,  medlem  af 
Københavns  Stav,  er  netop  vendt  hjem  fra 
sin  anden  rejse  til  børnehjemmet,  der  ligger 
i  byen  Liga  i  det  nordlige  Letland 


Søster  Marianne  Jones  prøver  sko 

på  en  forventningsfuld  lille  størelse.  (FOTO:  MJ) 


Boblende  af  begejstring 
fortæller  Marianne  om 
sin  tur  til  børnehjemmet  i 
Letland.  Hun  er  netop 
vendt  hjem  efter  2  uger  i 
Letland  og  glæden  og  be- 
gejstringen over  det  arbej- 
de, hun  har  udført,  er  gan- 
ske tydelig. 

Red  Barnet 

Det  hele  begynde  for  halv- 
andet år  siden,  da  Red  Bar- 
net i  avisen  efterlyste  folk 
til  at  samle  penge  ind  på 
valgdagen.  Marianne  ringe- 
de ind  og  tilbød  sin  hjælp. 
Det  skulle  senere  vise  sig,  at 
Marianne  var  den  eneste, 
der  havde  ringet  og  tilbudt 
sin  hjælp.  Dette  ledte  til  en 
senere  invitation  til  at  del- 
tage i  lokalgruppens  besty- 
relse, et  tilbud  Marianne 
tog  imod. 

Det  varede  imidlertid  ik- 
ke længe,  før  det  gik  op  for 
Marianne,  at  hun  gerne  vil- 


Bror  Tod  Jones  læsser  af 
sammen  med  en  lokal 
medarbejder. 
(FOTO:  MJ) 


le  være  involveret  på  græs- 
rodsniveauet. Hun  gik  der- 
for i  gang  med  at  lede  efter 
et  passende  projekt. 

En  medarbejder  for  Red 
Barnet,  der  havde  været 
udstationeret  i  Letland  i  6 
måneder,  fortalte  Marianne 
om  dette  børnehjem  i  det 
nordlige  Letland.  Kontak- 
ten til  forstanderinden  blev 


etableret  og  en  rejse  til  Let- 
land blev  også  planlagt  og 
gennemført  i  juli  1994- 

Her  kunne  Marianne  på 
egen  hånd  danne  sig  et  ind- 
tryk af  nøjagtigt  hvad  disse 
100  børn  i  alderen  0-6  år 
havde  brug  for,  og  hvordan 
vi  danskere  bedst  kunne 
hjælpe  med  at  forbedre  de- 
res hverdag. 


Smøgede  ærmerne  op 

Der  var  mange  ting,  der  ry- 
stede Marianne,  og  selv  om 
det  ville  have  været  let  at 
blive  deprimeret  og  opgive 
det  hele,  besluttede  Mari- 
anne sig  for  at  gøre  en  for- 
skel, så  hun  gik  i  gang. 

Hjemme  i  Danmark  be- 
gyndte hun  med  kontakten 
til  alverdens  firmaer  og  for- 

retninger,  ja,  i  det  hele  ta- 
get alt  og  alle,  der  ville  hø- 
re på  hende. 

Disse  100  børn  på  bør- 
nehjemmet har  alle  mistet 
deres  forældre,  eller  også 
har  forældrene  forladt  dem. 
De  fleste  af  dem  har  aldrig 
ejet  et  par  nye  sko  og  går  i 
laset  tøj,  der  bestemt  har 
set  bedre  tider. 

Børnene  sover  i  sovesale, 
hvor  små  træsenge  står  på 
rad  og  række,  uden  sovedyr 
eller  farverig  udsmykning. 

-  Dette  er  et  billede 
man  ikke  let  får  ud  af  sit 
sind,  fortæller  Marianne,  og 
det  har  da  også  motiveret 
Marianne  til  at  presse  på 
ude  i  det  danske  samfund. 

Resultatet  er  ikke  så  lidt 
imponerende.  100  par 
splinternye  sko,  100.000 
bleer,  splinter  nye  stole, 
500  plakater,  toiletpapir,  3 
tons  rengøringsmidler  etc. 
etc. 

Kørte  selv  lastbilen  lige 
til  døren 

Med  en  kæmpe  lastbil  stop- 
pet til  randen,  kørte  Mari- 
anne, hendes  mand  Tod  og 
deres  6-årige  datter  Anne- 
Marie  mod  Letland.  Det 
foregik  gennem  Polen,  hvor 
forholdene  jo  heller  ikke  er 
for  gode. 


Denne  gang  var  Marianne 
kendt  og  elsket  på  børne- 
hjemmet, og  glæden  hos  de 
mange  børn  var  da  også 
enorm,  da  Marianne  per- 
sonligt kunne  udstyre  hvert 
barn  med  et  par  splinternye 
vintersko,  nattøj  og  smart 
hverdagstøj .  En  lille  kasse 
med  legetøj  blev  også  givet 
til  hvert  barn. 

-  Disse  børn  hungrer  ef- 
ter personlige  ejendele,  for- 
tæller Marianne,  der  ud- 
over sit  arbejde  for  Red 
Barnet  også  læser  medicin 
på  Københavns  universitet. 

-  De  fleste  af  disse  børn 
har  ikke  noget,  der  kun  er 
deres,  derfor  var  det  sådan 
en  glæde  for  mig  at  kunne 
give  dem  hver  en  lille  æske 
med  ting,  der  helt  var  til 
dem,  og  kun  dem. 

-  Der  ligger  små  babyer, 
der  bare  trænger  til  kærlig- 
hed og  omsorg,  og  selvom 
de  ansatte  gør  deres  bedste, 
er  der  bare  ikke  tid  til  at  gi- 
ve det  enkelte  barn  det, 
som  de  har  brug  for,  fortæl- 
ler Marianne. 

-  Det  var  lækkert  at  ha- 
ve min  familie  med  på  den- 
ne tur.  Nu  har  de  haft  mu- 
lighed for  at  se,  hvad  det  er 
jeg  bruger  så  meget  af  min 
tid  på,  siger  Marianne,  der 
slet  ikke  kan  stoppe  med  at 


fortælle  og  vise  sine  bille- 
der fra  turen  frem  af  bare 
begejstring. 

■  På  spørgsmålet  om,  hvad 
det  er  dette  arbejde  giver, 
svarer  Marianne  at  det 
giver  så  meget,  at  hun  slet 
ikke  kan  holde  op  igen. 

-  Det  er  en  fryd  at  se,  at 
man  personligt  kan  være 
med  til  at  forbedre  disse 
børns  vilkår  bare  lidt,  siger 
Marianne. 

Arbejdet,  mens  jeg  er  på 
børnehjemmet,  kan  være 
utroligt  hårdt  både  fysisk  og 
psykisk.  Børnene  har  sådan 
en  brug  for  personlig  krops- 
kontakt, at  de  hele  tiden  vil 
bæres  eller  kæles  med  og 
nusses  om.  De  skriger  sim- 
pelthen efter  menneskelig 
kontakt.  Så  arbejdet  er 
krævende,  men  noget  så 
berigende. 

Efter  en  samtale  med 
Marianne  kan  det  næsten 
ikke  undgås,  at  man  får 
blod  på  tanden  og  får  lyst 
til  at  hjælpe.  Det  er  der  rig 
mulighed  for,  hvis  nogen 
skulle  have  lyst. 

Inden  udgangen  af  de- 
cember 1994  regner  Mari- 
anne med  igen  at  skulle  af- 
sted til  børnehjemmet  med 
julegaver  og  mange  andre 
ting,  som  hun  kan  skrabe 
sammen. 


Der  er  specielt  brug  for  tøj 
til  babyer  og  små  børn,  pla- 
kater, billeder,  pynt  til  bør- 
neværelser, børnetæpper, 
træpuslespil  til  mindre 
børn,  bolde  i  alle  størrelser, 
trehjulede  cykler,  udklæd- 
ningstøj, dukkevogne,  eller 
andet  trække  eller  skubbe 
legetøj.  Der  er  også  brug  for 
pap  og  plastikbøger,  sko  i 
små  størrelser,  vinterjakker 
og  flyverdragter,  og  da  det 
er  jul  også  juleslik  og  god- 
ter. 

Marianne  kunne  også 
godt  tænke  sig  at  være  i 
stand  til  at  medbringe  nog- 
le nye  sutteflasker  og  sutter 
til  babyafdelingen. 

Er  der  nogle  søskende, 
der  har  lyst  til  at  hjælpe, 
må  de  meget  gerne  kontak- 
te Marianne  personligt  på 
tlf.  42  86  06  00. 

Samtidig  ønsker  Marian- 
ne også  at  sige  tak  til  de 
mange  søskende,  der  allere- 
de på  nuværende  tidspunkt 
har  hjulpet  hende  med  det 
spændende  projekt. 

Tak  til  Marianne,  som  er 
et  levende  eksempel  på 
Frelserens  befaling:  ... 
»hvad  I  har  gjort  mod  en  af 
disse  mine  mindste,  har  I 
gjort  mod  mig. 

Susanne  Perkins 


En  lille  næsten  nyfødt  baby  ligger 

i  en  tremmeseng  dagen  lang.  (FOTO:  MJ) 


Børn  i  deres  senge  på  sovesalen  i  børnehjemmet 

i  Letland. (FOTO:  MJ) 

Vaskeægte 
missionærreunion 
her  i  Danmark 

Deltagere  i  Den  Danske  Missionærunion!  I  forgrunden  Patrice 
og  Knud  Mogensen,  og  i  baggrunden  præs.  og  søs  Jacobs,  Jesper  Poulsen  . 

og  Michael  Jacobsen,  (Foto:  Susanna  Nielsen) 


I USA  er  det  en  tradition, 
at  missionspræsidenter 
samler  de  missionærer,  der 
har  tjent  under  dem,  til  en 
årlig  eller  halvårlig  sam- 
menkomst. Dette  sker  som 
regel  i  forbindelse  med  ge- 
neralkonferencerne i  okto- 
ber og  april  måned. 

Desværre  er  det  jo  ret 
langt  for  de  mere  end  400 
hjemvendte  missionærer,  vi 
har  her  i  Danmark,  så  det 
er  de  færreste  af  vores  mis- 
sionærer, der  får  den  dejlige 
oplevelse. 

Besluttede  at  indføre 
traditionen  i  Danmark 

Præsident  Dee  Jakobs,  der 
var  præsident  for  Den  Dan- 
ske Mission  fra  1986-89, 
har  i  mange  år  sendt  invita- 
tioner til  de  danske  brødre 
og  søstre,  der  har  tjent  un- 
der ham. 

I  brevet  i  år  stod  der  så 
at  bror  og  søster  Jacobs  i  ef- 
teråret 1994  skulle  på  besøg 
i  Danmark. 

Søster  Anne- Marie 
Lindberg,  der  også  tjente  i 
Den  Danske  mission  under 
præsident  Jacobs,  skrev  og 
spurgte  bror  og  søster  Ja- 
cobs, om  de  ikke  kunne 
tænke  sig  at  holde  en 
reunion  her  i  Danmark, 
mens  de  var  på  besøg. 

Det  syntes  de  selvfølge- 
lig var  alletiders  idé,  og  for- 
beredelserne gik  i  gang. 

En  liste  med  mere  end 
25  hjemvendte  missionæ- 


rer, der  tjente  i  Den  Danske 
Mission  under  præsident 
Jacobs  blev  sat  sammen  og 
jagten  efter  adresser  gik  i 
gang. 

Efter  alt  det  forarbejde 
lykkedes  det  den  17.  sep- 
tember 1994  at  samle  godt 
halvdelen  af  de  søstre  og 
brødre,  der  tjente  i  Dan- 


Det  Første  Præsident- 
skab har  udsendt  føl- 
gende udtalelse: 

»Evangeliets  principper  og 
det  hellige  ansvar,  som  er  vort, 
kræver,  at  Jesu  Kristi  Kirke  af 
Sidste  Dages  Hellige  modsæt- 
ter sig  enhver  bestræbelse  på 
at  legalisere  ægteskab  mellem 
personer  af  samme  køn. 

Ægteskab  mellem  en 
mand  og  en  kvinde  er  fast- 
sat af  Gud  for  at  opfylde 
hans  børns  evige  skæbne. 


mark  og  sammen  med  de- 
res ægtefæller  fik  de  en 
herlig  tid  sammen  med  de- 
res tidligere  missionspræsi- 
dent.  Minder  blev  udveks- 
let, ægtefæller  og  børn 
blev  præsenteret,  god  mad 
blev  serveret  og  sidst  men 
ikke  mindst  fortalte  præsi- 
dent Jacobs  om  alle  sine 


:.  hi 


Foreningen  af  mand  og  hu- 
stru sikrer  menneskehedens 
fortsatte  eksistens  og  tilve- 
jebringer en  guddommelig 
ordineret  baggrund  for 
børns  opvækst  og  undervis- 
ning. Dette  hellige  familie- 
forhold, hvor  far,  mor  og 
børn  er  fast  forpligtet  over 
for  hinanden  og  ønsker  at 
leve  retskaffent,  tilvejebrin- 
ger det  bedste  håb  i  forsøget 
på  at  undgå  de  mange  on- 
der, som  plager  samfundet. 


spændende  rejser  til 
Ægypten. 

Der  sidder  nok  ikke  så  få 
andre  hjemvendte  missio- 
nærer rundt  omkring  i 
Danmark,  der  ville  glæde 
sig  over  muligheden  for  på 
denne  måde  at  mindes  de- 
res mission. 

SP 


Vi  opfordrer  Kirkens  med- 
lemmer til  at  appellere  til 
lovgivere  og  andre  sam- 
fundsledere  om  at  bevare 
de  formål  og  den  hellig- 
hed, som  knytter  sig  til 
ægteskabet  mellem  mand 
og  kvinde,  og  til  at  forka- 
ste alle  bestræbelser  på 
lovliggørelse  eller  anden 
form  for  officiel  godken- 
delse eller  støtte  til  ægte- 
skaber mellem  personer  af 
samme  køn.« 


Det  Første  Præsidentskab 
modsætter  sig  legalisering 
af  ægteskaber  mellem  personer 
af  samme  køn 

Tabernaklets  orgel  bliver 

atter  berømt 

Orglet  i  Tabernaklet,  der  i  forvejen  er  temmelig  kendt,  kunne  den  31.  oktober  1994 
føje  endnu  en  æresbetegnelse  til  dets  lange  liste  af  anerkendelser 


Orglet  bliver  ugentligt  brugt  til  korets  direkte  transmission  og  generalkonferencerne .  (FOTO:  CN) 


En  amerikansk  forening 
for  kendte  historiske 
orgler  vil  på  denne  dag  offi- 
cielt overrække  Kirken  et 
dokument,  der  betegner  Ta- 
bernaklets  orgel  som  et  in- 
strument med  »exceptionel 
historisk  værdi,  der  er  værd 
at  bevare.« 

Præsident  Gordon  B. 
Hinckley,  førsterådgiver  i 
Det  Første  Præsidentskab, 
vil  på  Kirkens  vegne  mod- 
tage dokumentet. 

Faktorer,  der  indgår  i  be- 
slutningen til  at  udnævne  et 
givent  orgel  er:  instrumen- 
tets fuldstændighed,  skjulte 
musikalitet  og  dets  betyd- 
ning som  eksempel  på  en 


orgelbyggers  værk.  Der  bli- 
ver også  taget  særligt  hen- 
syn til,  hvor  vigtigt  instru- 
mentet er  for  lokalsamfun- 
det, og  hvor  sjældent  det  er. 

Præsident  Brigham  Young 
bestilte  orglet 

Orglet  i  Tabernaklet  blev 
indviet  den  4.  oktober 
1875,  af  John  Taylor,  der 
dengang  var  præsident  for 
De  Tolvs  Kvorum.  Han  læ- 
ste indvielsesbønnen,  der 
var  forberedt  af  præsident 
Brigham  Young. 

Navnet  Joseph  Ridges 
vil  altid  blive  forbundet 
med  Tabernakelorglet.  Han 
var  født  og  opvokset  i  Eng- 


land, men  i  1851  blev  han 
på  en  rejse  til  Australien 
præsenteret  for  Kirken  af 
en  rejsekammerat. 

John  Ridges  var  udlært 
snedker,  men  som  barn 
havde  han  udviklet  en  sær- 
lig interesse  for  orgler,  da 
han  boede  lige  over  for  en 
orgelfabrik  nær  London.  Da 
han  var  faldet  til  i  Australi- 
en, byggede  han  sit  første 
orgel,  der  i  den  grad  impo- 
nerede Kirkens  præsideren- 
de ældste  der,  så  han  fore- 
slog, at  det  blev  sendt  til 
Salt  Lake  City. 

I  1956  sejlede  familien 
Ridges  og  andre  medlem- 
mer af  Kirken  til  Nordame- 


rika. Efter  næsten  et  års  op- 
hold i  Californien  ankom 
Joseph  Ridges  og  familie  til 
Salt  Lake  City,  hvor  orglet 
blev  samlet  og  opsat  i  en 
bygning,  som  senere  blev 
kendt  som  det  gamle  taber- 
nakel. 

I  1861,  da  man  var  ved 
at  planlægge  bygningen  af 
det  nuværende  tabernakel, 
blev  bror  Ridges  af  præsi- 
dent Brigham  Young  bedt 
om  at  bygge  et  stort  orgel, 
der  ville  svare  til  den  nye 
bygnings  skønhed  og  stor- 
hed. 

Bror  Ridges  begyndte 
straks  arbejdet  med  at  byg- 
ge tabernakelorglet. 

Over  100  arbejdere 

Ved  oktober  konferencen  i 
1950  talte  ældste  Levi  Ed- 
gar Young  om  orglets  histo- 
rie og  fortalte  følgende: 

»Ældste  Ridges  fik 
hjælp  af  Shure  Olsen,  Niels 
Johnson,  Henry  Taylor, 
Frank  Woods  og  andre.  Der 
blev  dagligt  holdt  møder 
mellem  disse  mænd,  hvor 
de  hver  især  aflagde  rapport 
over  deres  arbejde.  Mens 
den  ene  af  mændene  samle- 
de mange  forskellige  træsor- 
ter sammen  i  bjergene  om- 
kring Salt  Lake  dalen,  var 
en  anden  i  gang  med  at  la- 
ve fint  værktøj  der  skulle 
bruges  til  at  lave  udskæ- 
ringer i  træet  og  endnu  en 
tredje  var  i  gang  med  at 
eksperimenterer  med  lim. 

Der  blev  sendt  træsorter 
til  inspektion  fra  hele  sta- 
ten, og  det  endte  med,  at 
brødrene  besluttede  sig  til 
at  bruge  en  særlig  form  for 
fyrretræ,  der  kun  fandtes  i 
bjergene  i  Pine  Valley,  ca 
500  km  syd  for  Salt  Lake. 

Det  blev  brugt  mange 
tusinde  meter  træ  til  kon- 
struktion af  orgelet.  Nogle 
af  de  store  piber  måler  over 
10  meter  i  højden  og  til 
dem  alene  brugte  man 
mange  hundrede  meter  træ. 
Over  de  lange  ensomme 
strækninger  arbejdede 
mænd  og  dyr  dag  efter  dag 
med  at  transportere  de  tun- 
ge træstammer  den  lange 
strækning  til  Salt  Lake  Ci- 
ty- 


Ca.  100  mand  var  beskæf- 
tiget fuldtids  med  bygnin- 
gen af  orglet,  der  endelig 
efter  endt  arbejde  blev 
indviet  og  taget  i  brug  i 
1875. 

I  årenes  løb  er  orglet  ble- 
vet repareret  og  udbygget, 
senest  i  1984-88. 

Større  end  du  tror 

Orglet,  der  bruges  i  taber- 
naklet i  dag,  er  ikke  det  in- 
strument, som  Joseph  Ridges 
originalt  byggede.  Dog  er 
den  enorme  originale  ydre 
ramme  og  nogle  få  af  de 
originale  piber  endnu  i  brug 
i  orglet. 

Ved  første  glans  kan 
man  ikke  forestille  sig,  hvor 
enormt  orglet  egentlig  er. 
Synligt  for  publikum  er  kun 
50  af  orglets  over  1 1,623  pi- 
ber. Disse  piber  er  organise- 
ret som  147  stemmer  (to- 
ner), 206  rækker  af  piber,  i 
8  forskellige  sektioner,  der 
bliver  spillet  på  5  keyboards 
og  et  sæt  pedaler. 

De  fleste  af  de  piber,  der 
kan  ses,  er  ren  og  skær 
pynt.  Kun  ti  af  de  synlige 
piber  bruges  i  dag,  og  de 
stammer  helt  tilbage  til 
John  Ridges  originale  or- 
gel. 


Organisterne  er  fra  venstre: 
Clay  Christensen, 
John  Longhurst  og  Richard 
Elliot.  Alle  har  de  en 
doktorgrad  i  musik. 
(FOTO-.CN) 


Søstrene  Goodliffe  og 
Margetts  er  begge  organister 
på  tempelpladsen. 
(FOTO-.CN) 


To  orgelteknikere  arbejder 
fuldtids  for  at  holde  og  ved- 
ligeholde instrumentet. 

Selve  orglet  er  placeret 
bag  den  enorme  kasse  i  ta- 
bernaklets vestdel. 

I  alt  5  ansatte  organister 

Bror  John  Longhurst,  der 
sammen  med  to  andre  fuld- 
tidsorganister  tjener  som  ta- 
bernaklets officielle  orga- 
nist, fortalte,  at  orglet,  som 
det  står  i  dag,  er  et  værk  af 
G.  Donald  Harrison,  der  er 
tonalitetsekspert  hos  det 
store  amerikanske  orgelfir- 
ma Aoelian-Skinner. 

Clay  Christensen  og  Ri- 
chard Elliot  arbejder  sam- 
men med  bror  Longhurst 
fuldtids  som  organister  og 
søstrene  Bonnie  Lauper 
Goodliffe  og  Linda  Swen- 
son  Margetts  er  begge  del- 
tidsansatte. 

Underholder 

på  tempelgrunden 

Alle  underholder  de  dagligt 
på  Tempel  Square  i  form  af 


solokoncerter  eller  som  or- 
ganister for  tabernakelkoret 
og  andre  kor  og  symfonior- 
kestre. 

Alle  er  de  højt  uddanne- 
de inden  for  musikken,  og 
alle  har  de  orgel  som  deres 
speciale. 

Bror  Longhurst,  der  de 
sidste  17  år  på  daglig  basis 
har  spillet  på  orglet,  sagde 
følgende  om  det  fantastiske 
instrument: 

-  Dette  orgel  overrasker 
mig  stadig  tit  og  ofte.  Lige- 
gyldigt hvor  godt  du  kender 
dette  orgel,  er  det  stadig 
muligt  at  opdage,  at  der  er 
millioner  af  mulige  kombi- 
nationer af  lyde  —  lyde,  der 
er  attraktive,  brugbare  kom- 
binationer, der  endnu  ikke 
er  blevet  hørt  og  endnu  ik- 
ke er  blevet  afprøvet. 

Søster  Goodliffe  sagde, 
at  selvom  om  både  hun  og 
søster  Margetts  har  spillet 
på  orglet  de  sidste  15  år, 
hører  de  tit  folk  udtrykke 
deres  undren  over,  at  kvin- 
der, har  fået  tilladelse  til  at 
bruge  instrumentet. 

-  Vi  er  endda  ikke  de 
første  kvinder,  der  spiller  på 
orglet.  Der  har  været  flere 
før  os,  og  det  helt  tilbage  til 
det  sidste  århundrede. 

Om  at  arbejde  med  så  dej- 
ligt et  instrument  sagde  sø- 
ster Margetts: 

-  Jeg  har  altid  elsket 
musik  og  altid  elsket  Frel- 
seren og  hans  evangelium. 
Det  er  skønt  at  have  et 
job,  hvor  disse  to  ting  kan 
kombineres.  Vi  har  alle  det 
samme  mål  som  organister 
her  i  tabernaklet:  At  skabe 
vidunderlig  musik,  der  til 
stadighed  påvirker  andres 
liv.  Vi  har  alle  stor  respekt 
for  hinanden  og  føler,  at  vi 
alle  har  noget  at  tilbyde. 
Denne  følelse  deles  af  alle, 
der  arbejder  i  Tabernaklet, 
lige  fra  dem,  der  gør  rent, 
til  dem,  der  leder  det  store 
kompleks,  og  altså  også 
dem,  der  dagligt  fylder 
bygningerne  med  dejlig 
musik. 

CN 


Orgelteknikerne  Lamont  Anderson  og  Robert  Poll  arbejder  fra  smalle  løbebroer  med  orglets  piber. 
(FOTO-.CN) 


Unge  piger  udfordres  til  at 
»prøve  mine  ord« 


Unge  piger  over  hele 
verden  er  blevet  ind- 
budt af  Unge  Pigers  hoved- 
præsidentskab til  at  gå  sam- 
men i  en  et  år  lang  højtide- 
ligholdelse, som  vil  hjælpe 
dem  til  bedre  at  forstå  skrif- 
ternes kraft  og  opnå  et 
stærkere  ønske  om  at  mæt- 
te sig  med  Guds  ord  gen- 
nem hele  livet. 

»Vi  ønsker  at  fokusere 
på  to  ting,«  forklarer  præsi- 
dentinde  Janette  C.  Hales, 
Unge  Pigers  præsidentinde. 
»For  det  første  ønsker  vi  at 
være  med  i  udviklingen  af 
de  unge  pigers  vidnesbyrd, 
og  for  det  andet  ønsker  vi, 


at  de  har  en  følelse  af,  at  de 
hører  til.  Vi  mener  denne 
verdensomspændende  høj- 
tideligholdelse vil  opfylde 
begge  behov.« 

Højtideligholdelsen,  som 
officielt  begynder  til  januar 
1995,  baseres  på  Alma 
32:26-43.  Unge  Piger  og 
deres  ledere  motiveres  til 
individuelt  at  gøre  det  til 
en  vane  at  studere  skrifter- 
ne regelmæssigt  og  derpå 
nedskrive  eller  dele  deres 
følelser,  efterhånden  som  de 
studerer  i  skrifterne.  »Det 
vil  give  plads  til  sædekor- 
net,« siger  søster  Hales  (se 
Alma  32:28). 


Som  en  del  af  træets  vækst 
(se  Alma  32:27)  bør  de 
unge  piger  og  deres  ledere  i 
løbet  af  året  planlægge  og 
deltage  i  gruppeaktiviteter, 
som  vil  nære  deres  forplig- 
telse til  at  studere  skrifter- 
ne. Disse  aktiviteter,  som 
udgør  en  støtte  til  de  unge 
piger,  kan  omfatte  fire- 
sides,  fællesstudium,  dag- 
bøger, lejrprojekter  og  vid- 
nesbyrdsmøder.  Desuden 
opfordres  hver  eneste  en- 
hed i  Kirken  til  at  plante 
et  træ  eller  en  anden  form 
for  plante,  som  skal  sym- 
bolisere den  cyklus,  som 
det  at  plante,  nære  og  ny- 


de frugterne  af  at  prøve 
hans  ord  er. 

Unge  piger  og  deres  le- 
dere over  hele  verden  vil 
»mætte«  sig  med  ordet  (se 
Alma  32:42)  i  løbet  af  et  af- 
sluttende program,  som  vil 
fokusere  på  det,  der  er  sket  i 
deres  liv,  når  de  regelmæs- 
sigt har  læst  i  skrifterne. 

»Jeg  glæder  mig  meget, 
når  jeg  tænker  på  500.000 
unge  piger,  der  indgår  den- 
ne forpligtelse,«  sagde  sø- 
ster Hales.  »Det  er  virkelig 
en  mulighed  for,  at  vidnes- 
byrd kan  vokse  og  liv  foran- 
dres. Vi  håber,  at  hver  ene- 
ste enhed  vil  deltage.« 

MORMON-OPLEVELSER 


Vores  nuværende  profet  deltog 
i  dåbsmøde  i  Nordsjælland  for  28  år  siden 
og  gav  løfte  til  nydøbt  søster 


Det  var  en  betagende 
oplevelse  at  overvære 
konferencemødet  den  1 . 
oktober  1994,  da  vi  fik  lov 
til  at  opretholde  ældste 
Hunter  som  profet,  seer  og 
åbenbarer. 

Det  blev  nærværende,  at 
være  en  del  af  den  »Høj  tid- 
lige forsamling«,  som  vi 
deltog  i. 

For  mig  var  det  et  stort 
ønske,  der  blev  opfyldt,  at 
ældste  Hunter  nu  af  Herren 
blev  kaldet  som  profet. 

1  1966  havde  Danmark 
besøg  af  ældste  Hunter.  Det 
var  til  en  konference,  der 
blev  afholdt  den  3.  og  4. 
september  1966. 

Den  3.  september  var 
samtidig  den  dag  jeg  skulle 
døbes,  og  nogen  havde  bedt 
ældste  Hunter  om  at  delta- 
ge i  dette  møde.  Vi  var  ialt 
7,  der  blev  døbt  den  dag. 

Da  jeg  skulle  have  hånd- 
pålæggelse,  bad  missionæ- 
ren, ældste  Peter  Svendsen 
ældste  Hunter  om  at  deltage. 

Efter  dåbsmødet  fortalte 
missionæren  ældste  Hunter 
om  min  situation,  der  på 
det  tidspunkt  var,  at  min  el- 
skede mand  var  meget  imod 
Kirken. 

Ældste  Hunter  udtalte 
så  denne  profeti: 

»Hvis  jeg  ville  følge  mi- 
ne ledere,  ville  der  ikke  gå 
lang  tid,  før  min  mand  ville 
blive  medlem  af  kirken«. 
Igennem  mit  hoved  for 
tvivlen.  Det  ville  aldrig  ske, 
for  han  kendte  ikke  min 
mand. 

Næste  dag  til  konferen- 
cens hovedmøde  kom  min 
grenspræsident  Poul  An- 


dersen hen  for  at  høre, 
hvordan  jeg  synes  om  at 
være  der.  Jeg  fortalte  ham, 
at  jeg  havde  mødt  så  megen 
kærlighed. 

Poul  Andersen  sagde  så: 
»Al  den  kærlighed  du  føler, 
skal  du  bære  hjem  til  din 
mand«. 

På  vejen  hjem  til  Hel- 
singør, hvor  vi  dengang  bo- 
ede, var  der  god  tid  til  at 
tænke  over,  hvad  det  var 
min  grenspræsident  havde 


sagt.  Først  blev  jeg  vred,  for 
det  var  første  gang,  jeg  hav- 
de talt  med  Poul  Andersen, 
og  han  kendte  hverken  min 
mand  eller  mig.  Dernæst 
kom  jeg  til  at  tænke  på  min 
mand,  der  var  hjemme  med 
to  små  drenge  hele  dagen, 
medens  jeg  tog  til  konfe- 
rence i  København. 

Følte  en  forandring 

Noget  skete  i  mig.  Alt  det, 
jeg  havde  oplevet,  lod  jeg 


ligge  og  da  jeg  trådte  ind  ad 
døren,  koncentrerede  jeg 
mig  om  min  familie.  Senere 
har  min  mand  fortalt  mig, 
at  fra  det  øjeblik  jeg  trådte 
ind  ad  døren,  var  der  sket 
en  forandring  med  mig.  Jeg 
var  meget  opmærksom  på, 
hvordan  det  var  gået  hele 
dagen  med  familien.  Det 
var  ligesom  om  al  den  snak 
om  kærlighed,  der  blev 
prædiket  i  Kirken,  nu  blev 
omsat  til  noget  praktisk, 
hvilket  jeg  forsøgte  at  gøre  i 
tiden  derefter. 

o 

Ar  senere,  da  min  mand 
var  grenspræsident  i  Nord- 
sjælland gren,  kom  ældste 
Hunter  igen  til  Danmark. 
Der  skulle  være  et  med- 
lems-missionærmøde,  som 
min  mand  ledte  og  ældste 
Hunter  præsiderede  over. 
Jeg  syntes,  at  jeg  ville  und- 
skylde for  min  tvivl  i  sin 
tid,  da  ældste  Hunter  profe- 
terede, at  min  mand  ville 
blive  medlem.  Ældste  Hun- 
ter sagde  da  til  mig,  at  han 
havde  været  klar  over  min 
tvivl.  Siden  da  har  jeg  ikke 
mødt  ældste  Hunter,  men 
jeg  har  altid  bevaret  mindet 
om  en  mand,  der  er  kaldet 
af  Herren. 

Eika  Olsen,  København 
stav,  arbejder  på  slægtshisto- 
risk  bibliotek  i  København. 


Eika  og  Verner  Olsen  foran 
Kirken  på  Maglegårds  Allé. 
(FOTO:  EO) 

